text: Skinnenettet bliver spulet
  21 oktober 2011 kl. 13.48
  Banedanmark er i fuld gang med at højtrykspule skinnerne i hele landet. Løvfaldet efterlader et fedtet lag på skinnerne, og det giver både hjulspind og længere bremselængde for de hurtigtgående tog.
  Banedanmark har opbygget en særlig trolje til at klare opgaven.
  Den er udstyret med en vandtank på 10 kubikmeter og en højtryksspuler, der har et tryk på 500 bar. Spuleren er fem gange kraftigere end en almindelig højtryksspuler.
  Sæsonen for spuling af skinnerne går fra 10. oktober til 10. november.
   
  Tidligere blev skinnerne fejet med en kost på et lokomotiv, men det var ikke så effektivt.
  